લંડન પાછા ફર્યા પછી હવે અમારું પ્રયાણ હતું લંડનથી ઉત્તરે વેલ્સઃ અદ્દ્ભૂત લેન્ડસ્કેપ ધરાવતા વેલ્સનો એન્જલ્સી કોસ્ટલ એરિયા લગભગ ૧૨૫ માઇલ જેટલો એરિયા કવર કરે છે.’Area Outstanding Nature Beaty ‘ નો એવોર્ડ મળ્યો છે. મિનાઇ બ્રિજ,ગ્રીનવુડ ફોરેસ્ટ પાર્ક,કેસલ, અદ્દ્ભૂત બીચ ઉપરાંત સૌથી મોટા રિસોર્ટ લેન્ડુડ્નોની મુલાકાતમાં ધ્યાન ખેંચે તેવી વાત એ હતી કે આધુનિક સ્પર્શ હોવા ઉપરાંત અહીં વિકટોરિયલ-એડવર્ડીયન સમયની ભવ્યતા અને લાલિત્વ અકબંધ જળવાયું છે. સૌથી વધારે મજા આવી ‘સ્નોડોનીયા’ પર અહીં એક નાનકડી ટ્રેનમાં બેસી ૩૦૦૦ ફિટની ઊંચાઇએ જવાનો ત્યાં હલકા ધુમ્મસ વચ્ચે ઊભા રહી નીચે દેખાતા પેનોરમિક દ્દશ્ય,ખળભળ વહેતાં ઝરણાંને જોવાનો અદ્દભુત લહાવો મળે છે.ટ્રેકિંગ કરીને આવતા જતા લોકોને તો વળી કુદરતને સાવ નજીકથી માણવાનો લાભ મળે. વેલ્સના મુખ્ય શહેર કાર્ડિફનો કાર્ડિફ કેસલ,કાર્ડિફ બે અને થોડીક ઊંચાઇએથી દેખાતા સ્વચ્છ બીચને માણતા વેલ્સથી પાછા ફર્યા વળી લંડન તરફ.લંડન એકાદ દિવસનો પોરો ખાઇ હવે અમે નીકળ્યા અમારી સૌથી લાંબી અને અનેકવિધતાઓ ભરી સ્કોટલેન્ડની સફરે.